text: Skuldfrágonga / Treytir fyri nýtslu
text: #000004
text: Mytur og fakta um veðurlagið
text: #000005
text: Røða hildin á veðurlagsverkfallinum fríggjadagin 27. sep. 2019
text: #000007
text: Í løtuni verður dúgliga kjakast á sosialu miðlunum um, hvat eru mytur, og hvat eru fakta um veðurlagið. Ósemjurnar eru stórar, og tað merkist, at nógvar kenslur eru uppií. Hóast summi halda fast uppá, at tað, sum veðurlagsgranskarar siga, er tað reina ‘fupp’, so ber illa til at síggja burtur frá, at ongantíð hava so nógvir granskarar verið samdir um, at veðurlagsbroytingarnar eru menniskjaskaptar.
text: #000008
text: Líkamikið hvør orsøkin er til alheims upphitingina, so vita vit, at veðurlagið broytist, og at menniskjaskapt dálking oyðir plantur og djór kring heimin við vaksandi ferð, bæði á sjógvi og landi, og kann potentielt taka lívsgrundarlagið undan okkum øllum. So hví ikki liva meira burðardygt og dálka minni? Er tað ikki skilagott? Átti tað ikki at verið ein sjálvfylgja, at øll tóku undir við tí?
text: #000009
text: Nei. tað er eingin sjálvfylgja. Tað vísir seg at vera ein øgilig mótstøða, ið tey, sum stúra fyri veðurlagsgongdini og dálkingini, ofta møta. Tey verða løgd undir at vera offur fyri psykotiskt massahysterí, at vera frelstir, ideologistýrdir Co2-fanatikarar, og at vera imbesilir býttlingar, sum líða av panikkangist, tí tey trúgva fantasifullum konspirerandi vinstrahallum, nazikommunistiskum dómadagsprofetium osfr. osfr.
text: #000010
text: Men tað er einki afturímóti øllum tí, sum svenska gentan, Greta Thunberg fær omanyvir seg av haturstalu í hesum døgum – serliga eftir at hon í S.T. háborgini í New York fyrr í vikuni so inniliga heitti á stjórnarleiðarar kring heimin um at taka veðurlagskreppuna í álvara.
text: #000011
text: Ídnaðurin áhuga í at ivi verður sáddur
  Og tað er eisini júst tí, at hon verður sædd sum ein fíggindi av valdsmiklum kreftum, sum vilja varðveita status quo. Hvør er tað, sum fær mest burturúr, at vit einki gera? Heimsins helst fíggjarsterkasti ídnaður – kolvetnisídnaðurin og lobbyistar hans, vilja fegin hava okkum at halda fram at brúka kolvetni og ynskja ikki at verða áløgd Co2 útlátsgjald. Tey eru væl stuðlað av øllum teimum, sum hava gjørt stórar íløgur í kolvetnisídnaðin og fáa risaavlop burturúr, umframt av teim stjórnarleiðarum og politikkarum, hvørs valkampanjur verða fíggjaðar av kolvetnisídnaðinum, og sum fáa búskaparligar fyrimunir av, at kolvetnisídnaðurin hevur virksemi í londum teirra.
text: #000016
text: Teimum dámar sjálvandi illa boðskapin hjá Gretu Thunberg. Sjálvandi klappa tey í hendurnar, tá ivi verður sáddur um veðurlagsgranskararnar – og Gretu Thunberg. Og tey, sum sáa iva, hava lætt spæl, tí sjálvandi eru tað nógv, sum ikki ynskja at trúgva, at lívsgrundarlag okkara alra er hótt. Tað ger jú alt so nógv lættari, um tað ikki er so. Men skulu vit tora kanska at risikera at lata kolvetnisídnaðin selja framtíðina hjá børnum okkara fyri løtuvinning?
text: #000017
text: Skulu vit halda fram at lata sum um eingin vandi finst?
  Líkamikið hvør orsøkin til veðurlagsbroytingarnar er, so hevur Greta Thunberg undir øllum umstøðum uppiborið stóran heiður fyri at standa fremst í andglettinum og fáa allan heimin til at ressast og taka støðu til eitt sera álvarsligt mál, tí hvat er meira álvarsligt enn hópoyðingin av náttúruni, sum vit síggja, fer fram beint frammanfyri nøsini á okkum í løtuni? So ístaðin fyri at seta sjóneykuna á Gretu Thunberg persónliga, hví ikki lurta? Hon sigur jú í grundini bara, at vit skulu lurta eftir vísindini og taka tað í álvara, sum vísindin sigur.
text: #000018
text: Stýra við bindi fyri eyguni
  Nei, Greta Thunberg er ikki orsøkin. Hon er eitt symptom. Tað er ikki hon, sum skapar óttan. Óttin lúrdi har frammanundan, tí vísindin hevur ávarað um hetta í 40 ár, so vit hava flestøll leingi vitað innast inni, at vit eru á vandaleið. Orsøkin til óttan eru fyrst og fremst tann vaksandi dálkingin og tær veðurlagsbroytingar, sum henda kring heimin, sum vit síggja, miðlarnir eru á tremur við hvønn dag og sum nógv uppliva á egnum kroppi í løtuni: ógvisligar ódnir, ekstremar hitabylgjur, turkur, skógareldar, ísbræðingar, vatnflóðir, hópoyðing av heilum plantu- og djórasløgum og flóttafólk, sum rýma undan veðurlagsvanlukkunum, umframt desperatiónin yvir øll hesi sokallaðu “rationellu vaksnu”, sum tykjast ignorera hetta og stýra heimin við bindi fyri eyguni. Tað er orsøkin til óttan. Tað vildi verið irrationelt als ikki at reagera, líkamikið hvør orsøkin er til vanlukkurnar.
text: #000022
text: Tey ungu eru sum kanariufuglurin í kolanáminum og hava leingi – langt áðrenn Greta Thunberg gjørdist eitt fyrbrigdi – verið serstakliga stúrin – av góðum grundum. Harragud, tað snýr seg jú ítøkiliga um teirra egna framtíðar vaksna lív. Ógvisliga veðurlagið seinastu árini hevur bara váttað fyri teimum, at tey høvdu orsøk til at stúra. So vit skulu ikki undirmeta tey ungu – sum um tey ikki duga hugsa sjálvi, fyri tað um tey eisini eru viðkvom kensluliga.
text: #000023
text: Greta er bara ein katalysator fyri tað, sum so nógv hugsa og føla frammanundan. Hon setti bara hol á og sjónliggjørdi tað, sum so nógv kunnu samkenna seg við. Hvussu kundi hon annars fingið so stóra alheims undirtøku so skjótt? So stóra, at fólk um allan heim hesar dagarnar fara út á gøturnar fyri saman at gera tey ráðandi vart við, at nú má okkurt ítøkiligt gerast við støðuna. Er tað svakligt at vænta? Tað, sum Greta hevur givið okkum øðrum, er bara eitt høvi og eitt incitament til at gera vart við, at eisini vit eru stúrin fyri framtíðini, um einki munagott verður gjørt beinanvegin.
text: #000024
text: var js, fjs = d.getElementsByTagName(s)[0];
  js = d.createElement(s); js.id = id;
text: #000026
text: Made with by Graphene Themes.
text: #000033